नई कार लेकर आए कंज्यूमर कोर्ट के सदस्य एक्सीडेंट होने पर हंगामा
रोहतक | लघुसचिवालय में बुधवार को उस वक्त हंगामा हो गया जब शोरूम से निकलकर आई उपभोक्ता फोरम सदस्य वेदपाल हुड्डा की नई कार दूसरी कार की टक्कर से क्षतिग्रस्त हो गई। करीब आधे घंटे तक दोनों के बीच तकरार होती रही, जिसके बाद फोरम सदस्य ने पुलिस को सूचना दे दी। पुलिस दोनों कारों को लेकर थाने पहुंच गई, जहां गरमागरमी के बाद दोनों पक्षों के बीच समझौता हो गया। वेदपाल ने कार ठीक करवाने की दूसरे पक्ष की पेशकश भी ठुकरा दी। झगड़े की वजह से करीब आधे घंटे तक लघु सचिवालय में पुरानी बिल्डिंग वाला रास्ता बंद रहा। उपभोक्ता फोरम के सदस्य वेदपाल हुड्डा ने बुधवार को नई कार खरीदी। शोरूम से कार लेकर वे सीधे लघु सचिवालय स्थित अपने ऑफिस पहुंचे। कुछ देर रुकने के बाद घर चलने के लिए उन्होंने स्टेयरिंग घुमाया ही था कि पीछे से आई दूसरी कार से उनकी कार रगड़ गई। नई कार का एक्सीडेंट होने पर झगड़ा बढ़ गया, जो थाने जाकर खत्म हुआ।
लघु सचिवालय में भिड़ी दो गाड़ियां।
hin_Deva hin_Deva hin_Deva